22.01.2021
Аԥсны Аҳәынҭқарра Ахада Аслан Бжьаниа афымцамч аҭагылазаашьа инамаданы аилацәажәара мҩаԥигеит.
Аслан Бжаниа адҵа ҟаиҵеит акриптовалиута арҳаразы изакәанымкәа афермақәа русура аҿагыларазы араионқәа рыҟны аштабқәа аԥҵазарц азы.
Аштабқәа напхгара рырҭароуп араионқәа рнапхгаҩцәа.
Аштабқәа рнапхгаҩцәа имҩаԥырго аусуразы есымчыбжьа адырра рырҭалароуп Аԥыза-министр аамҭала инапынҵақәа назыгӡо Владимир Делба, иара убас Ахада Иадминистрациа Анапхгаҩы Алхас Кәыҵниа.
Аҳәынҭқарра Ахада уснагӡатәны иқәиргылеит афымцамч иаиуа алшараеидара 2019 шықәсазтәи аҟынӡа аиҵатәхара, уи 5% ацҵаны.
Аҳәынҭқарра Ахада ишазгәеиҭаз ала, анапынҵақәа рынамыгӡаразы анапхгаҩцәа хаҭалатәи аҭакԥхықәра рыдҵахоит.